**ມາດຖານລວມຂອງຄະນະພັກຊຸດໃໝ່**

1. **ດ້ານຄຸນທາດການເມືອງ:**
* ຕອ້ງມີທັດສະນະຫລັກໝັ້ນການເມືອງທີ່ໜັກແໜ້ນ, ຈົງຮັກພັກດີຕໍ່ອຸດົມການສັງ ຄົມນິຍົມ, ມີຄວາມບໍລິສຸດຕໍ່ປະເທດຊາດ ຕໍ່ປະຊາຊົນ, ເປັນເອກະພາບສູງຕໍ່ພາ ລະກິດປ່ຽນແປງໃໝ່, ມີຫລັກໝັ້ນມິດ-ສັດຕູຈະແຈ້ງ, ບໍ່ຫວັ່ນໄຫວຄອນແຄນຕໍ່ສະພາບການຕ່າງໆທີ່ເກີດຂຶ້ນຢູ່ພາຍໃນ ແລະຕ່າງປະເທດ, ມີນໍ້າໃຈເສຽສະ ຫລະເພື່ອຊາດ ເພື່ອປະຊາຊົນຢ່າງບໍລິສຸດຜຸດຜອ່ງ.
* ເປັນຜູ້ມີບົດບາດອິດທິພົນ ໄດ້ຮັບຄວາມເຊືອ່ຖືໄວ້ວາງໃຈຈາກສະມາຊິກພັກ, ມະຫາຊົນ ແລະປະຊາຊົນບັນດາເຜົ່າ, ມີຄວາມເປັນຫ່ວງເປັນໄຍ ແລະເອົາໃຈ ໃສ່ຕໍ່ການປົວແປງຍົກລະດັບຊີວິດການເປັນຢູ່ທາງດ້ານວັດຖຸ, ຈິດໃຈ ແລະເຄົາລົບສິດເປັນເຈົ້າຂອງປະຊາຊົນ.
1. **ດ້ານຄຸນສົມບັດສິນທໍາປະຕິວັດ:**
* ມີຄວາມຊື່ສັດບໍລິສຸດຕໍ່ການຈັດຕັ້ງ - ຕໍ່ໝູ່ຄູ່, ມີຄວາມສາມັກຄີຮັກແພງ, ມີຄວາມຈິງໃຈຕໍ່ກັນ ແລະມີຄວາມຜູກພັນຢ່າງສະນິດແໜ້ນກັບມະຫາຊົນ ແລະປະຊາຊົນບັນດາເຜົ່າ, ເຄົາລົບສິດເປັນເຈົ້າຂອງປະຊາຊົນ, ມີແບບແຜນດໍາລົງຊີວິດທີ່ປອດໃສ, ງ່າຍດາຍ, ບໍ່ຟຸມເຟືອຍ, ມີຄວາມດຸໝັ່ນຮໍ່າຮຽນສະແຫວງຫາອັນໃໝ່, ອັນທີ່ກ້າວໜ້າ ເມື່ອຮູ້ວ່າຕົນເອງມີຈຸດອອ່ນ ຂໍ້ຂາດຕົກບົກຜອ່ງກໍ່ກ້າຮັບ ແລະຕັດສິນໃຈປ່ຽນແປງແກ້ໄຂ.
1. **ດ້ານຄວາມຮູ້ ແລະຄວາມສາມາດ:**
* ມີຄວາມຮູ້ທາງດ້ານທິດສະດີ - ການເມືອງ, ຮູ້ເຮັດວຽກກໍ່ສ້າງພັກ, ວຽກງານພະນັກງານ ແລະວຽກງານການປົກຄອງ, ມີລະດັບວິຊາສະເພາະໃດໜຶ່ງທີ່ແນ່ນອນ ເຊິ່ງໄດ້ຜ່ານການທົດສອບໃນຕໍາແໜ່ງນໍາພາ - ຄຸ້ມຄອງຂັ້ນໃດໜຶ່ງ, ຮູ້ນໍາພາເຕົ້າໂຮມຄວາມສາມັກຄີພາຍໃນ, ສາມັກຄີຮັກແພງພະນັກງານ, ຮູ້ປຸກ ລະດົມຂົນຂວາຍມະຫາຊົນ, ຮູ້ຈັດຕັ້ງນໍາພາສະມາຊິກພັກ, ພະນັກງານ ແລະປະຊາຊົນບັນດາເຜົ່າປະຕິບັດແນວທາງນະໂຍບາຍຂອງພັກ ແລະແຜນພັດທະນາເດຖະກິດ - ສັງຄົມທີ່ວາງອອກແຕ່ລະໄລຍະ;
* ສາມາດກໍາແໜ້ນ ແລະໝູນໃຊ້ທິດສະດີ ມາກ - ເລນິນ, ແນວທາງນະໂຍບາຍຂອງພັກ ແລະກົດໝາຍຂອງລັດເຂົ້າໃນຂອບເຂດຮັບຜິດຊອບຂອງຕົນ, ມີຄວາມຕັດສິນໃຈເຮັດທຸກວຽກງານທີ່ໄດ້ຮັບມອບໝາຍຢ່າງມີຫົວຄິດປະດິດສ້າງ ແລະມີປະສິດທິຜົນສູງ, ນໍາພາເຕົ້າໂຮມ ແລະປຸກລະດົມສະມາຊິກພັກ, ພະນັກງານ ແລະມະຫາຊົນ, ຊັ້ນຄົນຕ່າງໆປະຕິບັດມະຕິຄໍາສັ່ງຂອງຂັ້ນເທິງ, ສາມາດອໍານວຍ, ຄວບຄຸມວຽກງານທີ່ໄດ້ຮັບມອບໝາຍ, ມີປະສົບການໃນໜ້າທີ່ວຽກງານຂົງເຂດຕົນຮັບຜິດຊອບ, ມີຄວາມສາມາດແກ້ໄຂກໍລະນີຕ່າງໆຢ່າງຄອ່ງແຄ້ວ, ທັນເວລາ ແລະມີຜົນສໍາເລັດ.
1. **ດ້ານແບບແຜນວິທີເຮັດວຽກ:**
* ມີແບບແຜນນໍາພາ, ວິທີເຮັດວຽກຖືກຕອ້ງ, ຮູ້ເຄົາລົບ ແລະປະຕິບັດຫລັກການ ລວມສູນປະຊາທິປະໄຕຢ່າງເຂັ້ມງວດ ເປັນຕົ້ນການປະຕິບັດລະບອບນໍາພາເປັນໝູ່ຄະນະ, ບຸກຄົນຮັບຜິດຊອບ, ມີການແບ່ງງານ, ແບ່ງຄວາມຮັບຜິດຊອບລະ ຫວ່າງອົງການນໍາພາຂອງພັກ ກັບອົງການລັດຂັ້ນຕົນ, ຮູ້ປະສານສົມທົບລະ ຫວ່າງການນໍາພາຂອງພັກກັບການເພີ່ມທະວີຄວາມສັກສິດຂອງອົງການລັດ ແລະການເສີມຂະຫຍາຍບົດບາດຂອງອົງການຈັດຕັ້ງມະຫາຊົນ, ມີການປະສານສົມ ທົບເປັນຢ່າງດີລະຫວ່າງຫລັກການນໍາພາເປັນໝູ່ຄະນະ, ບຸກຄົນຮັບຜິດຊອບກັບລະບອບຫົວໜ້າດຽວ;
* ມີການກວດກາສອ່ງແສງລາຍງານ, ມີການສະຫລຸບຕີລາຄາ ແລະຖອດຖອນບົດຮຽນໃນການຈັດຕັ້ງປະຕິບັດໜ້າທີ່ວຽກງານທີ່ໄດ້ຮັບການມອບໝາຍ;
* ມີທັດສະນະມະຫາຊົນຖືກຕອ້ງ, ພົວພັນສະນິດແໜ້ນກັບມະຫາຊົນ, ໄດ້ຮັບຄວາມເຊື່ອຖືໄວ້ວາງໃຈຈາກມະຫາຊົນ.
1. **ດ້ານສຸຂະພາບ:**
* ຕອ້ງມີສຸຂະພາບສົມບູນ ແລະແຂງແຮງດີ, ສາມາດປະຕິບັດໜ້າທີ່ວຽກງານໄດ້ຕະຫລອດສະໄໝ ຫລືມີອານາຄົດ.